## Kontrakt for utvidet bruk av Verkstedet

Velkommen som bruker av Verkstedet på Sølvberget!

Alle over 18, med lånekort på biblioteket, kan få utvidet bruksrett på Verkstedet. Verkstedet kan da brukes i Sølvbergets bemannede åpningstid, inkl. under meråpent. Har du ikke signert meråpent kontrakt kan dette gjøres i 1.etg. Personer mellom 15-18år kan etter vurdering få tilgang til verkstedet under meråpent, men ikke resten av biblioteket.

**Verkstedet er åpent for utvidet bruk\*: Mandag – Fredag: 08.00-21.00
Lørdag: 10.00-21.00
Søndag: 12.00-21.00**

For å låne verkstedet henvender du deg i skranken i 1.etasje. Her skriver du ut nøkkel som må være levert i skranken innen kl 21.00.

**Den som har skrevet ut verkstedsnøkkelen står ansvarlig for utstyret og rommet, til nøkkelen er tilbakelevert.**

Vilkår for bruk av Verkstedet:

* Vis hensyn til andre
* Hold orden og tenk sikkerhet. Verkstedet skal være i samme stand når du forlater det, som da du kom.
* Ved bruk av verkstedet skal du til enhver tid vite hvor du finner førstehjelp- og brannslokkingsutstyr og hvor nærmeste rømningsvei er.
* Bruk alt utstyr med forsiktighet. Om noe skulle skje med utstyret, gi en beskjed til laering@svgdrift.no eller skranke i 3. etg.
* Bruk av utstyr skjer på eget ansvar, du må derfor overholde ev. aldersgrense for bruk av utstyr.
* Dersom utstyr og inventar blir skadet, ødelagt eller forsvinner som følge av uforsvarlig bruk kan du bli stilt erstatningsansvarlig.
* Bruksanvisninger og liste over tilgjengelig utstyr finner du i det hvite skapet på verkstedet.
* Vi anbefaler alle nye brukere å sette seg opp på kurs i regi av Sølvberget, som omhandler bruk av verktøy vi har på verkstedet.
* Det er ikke tillat med mat i verkstedet. Du er velkommen til å spise matpakken i 1. etg.
* Eventuell drikke skal holdes i konteiner med lokk.
* Det er ikke tillatt å nyte alkohol i Verkstedet.
* Du som bruker er selv ansvarlig for å oppdatere kontaktinformasjonen vi har på deg, og å holde deg oppdatert på forskjellige arrangementer som skjer i Verkstedet.
* Følg *Verkstedet Sølvberget bibliotek og kulturhus* på Facebook for å holde deg oppdatert på hva som skjer av arragementer ol.

Det er ikke tillatt å bruke utstyr som du er usikker på. Dersom du trenger opplæring i bruk av utstyr kan du sende en forespørsel til laering@svgdrift.no eller komme på de åpne verkstedskveldene torsdag 15.00-19.00

Denne kontrakten er personlig. Det er ikke tillatt å ta med gjester til Verkstedet, foruten når vi har åpent Verksted. Unntak gjelder barn under 15 år i følge med Bruker over 18 år, som har kontrakt. I dette tilfellet vil brukeren stå ansvarlig for barnet.

**Brudd på vilkårene kan resultere i inndragelse av din rett til å låne verkstedet.**

**Kontaktinformasjon**

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epostadresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………………………………………………. (Navn i blokkbokstaver)

……………………………………………………. (Signatur)